На основу члана 46. Закона о локалној самоупави (“Сл. Гласник РС“, број 129/07, 83/14, 101/16 и 47/18), члана 40. и 41. ст. 2. . Правилника о одобравању и финансирању програма којима се задовољавају потребе и интереси грађана у области спорта у општини Мало Црниће („Службени гласник општине Мало Црниће“, број 1/17 и 11/19), члана 76. Статута општине Мало Црниће („Службени гласник општине Мало Црниће", 3/2019) и члана 2. став 1. тачка 26. Одлуке о Општинском већу општине Мало Црниће („Службени гласник општине Мало Црниће", 4/2019),

 Општинско веће Општине Мало Црниће на седници одржаној дана 31. 08. 2020. године, доноси

**О Д Л У К У**

**о наставку спортских такмичења**

Члан 1.

 УТВРЂУЈЕ СЕ наставак спортских такмичења и свих активности везаних за такмичење организација у области спорта на територији општине Мало Црниће у 2020. години, без присуства публике и уз пуно поштовање свих прописаних и одређених мера заштите становништва од заразне болести COVID-19 изазване вирусом SARS-CoV-2.

Члан 2.

 Обавезује се Општинска управа општине Мало Црниће да сачини Анекс уговора о преносу финансијских средстава за редовно такмичење и организацију турнира у малом фудбалу у другом полугодишту-јесење првенство, у 2020. години за све организације у области спорта на територији општине Мало Црниће, које су закључиле Уговор о преносу финансијских средстава на основу Решења о одобравању годишњих и посебних програма Општинског већа општине Мало Црниће, број 06-15/2020-11 од 13.03.2020. године.

 Анексом уговора о преносу финансијских средстава из става 1. овог члана, за 2 фудбалска клуба: ФК „НАПРЕДАК 1936“ Велико Црниће и ФК „СЛОГА 1945“ Велико Село, увећати износ средстава због преласка у виши ранг такмичења (Окружна лига и МФЛ Млава), а у складу са рангом такмичења и Трошковником такмичења клубова ОФС Мало Црниће у 2020. години.

Члан 3.

 Расписивање Јавног обавештења и јавног позива за финансирање и суфинансирање годишњих програма/пројеката у области спорта на територији општине Мало Црние за 2020. годину (други) извршиће се посебном одлуком.

Члан 4.

 Ова Одлука ступа на снагу даном доношења. Исту одмах доставити Општинској управи Мало Црниће на даљу надлежност, поступање и реализацију.

**О б р а з л о ж е њ е**

 Дана 19.03.2020. године, закључени су уговори о преносу финансијских средстава за редовно такмичење и огранизацију турнира у малом фудбалу за 2020. годину са 11 организација у области спорта на територији општине Мало Црниће.

 Одлуком Владе Републике Србије о увођењу ванредног стања прекинуа су сва спортска такмичења и све активности везане за такмичење, самим тим и реализација уговора о преносу финансијских средстава фудбалским клубовима.

 Кризни штаб за сузбијање заразне болести COVID-19 је донео Закључак број 53-00-5987/2020-3 од 23.07.2020. године, којим се даје мишљење да се фудбалска такмичња могу одржати без присуства публике и уз пуно поштовање свих прописаних и одређених мера заштите становништва од зарзне болести COVID-19 изазване вирусом SARS-CoV-2.

 Фудбалски савез општине Мало Црниће је дана 06.08.2020. године, доставио обавештење у којем наводи: да је кризни штаб за сузбијање заразне болести COVID-19 дао мишљење да се такмичења у фудбалу могу одржати без присуства публике, да је поднет периодични извештај о реализацији програма ОФС Мало Црниће за прво полугодиште 2020. године, да се подносе периодични извештаји о реализацији програма за 2020. годину свих фудбалских клубова, који су закључили уговоре, а нису реализовани, да је потребно организовати турнире у малом фудбалу у другом полугодишту од стране фудбалских клубова којима су одобрена средства за прво полугодиште, да је потребно увећати средства за 2 фудбалска клуба, ФК „Напредак 1936“ Велико Црниће и ФК „Слога 1945“ Велико Село, због преласка у виши ранг такмичења, а у складу са трошковником и рангом такмичења и да су потребна финансијска средства за 3 фудбалска клуба и то: СД „Стиг“ Црљенац, ФК „Шапине“ Шапине и ФК „Радник“ Салаковац, из разлога поновног активирња за редовно такмичњење у Општинској лиги у другом делу-јесење првенство и захтев о наставку спортских такмичења фудбалских клубова на територији општине Мало Црниће и реализацији спортских активности због почекта такмичења у Окружној, МФЛ Млава и Општинској лиги.

 Имајући у виду све горе наведено одлучено је као у диспозитиву ове Одлуке.

Број: 06-33/2020-24

У Малом Црнићу, 31.08.2020. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

 **ПРЕДСЕДНИК**,

 Малиша Антонијевић